Na temelju članka 26. Zakona o muzejima (NN br.61/18), članka 40. i 41. Zakona o ustanovama (NN br. 76/93., 29/97., 47/99. i 35/08) te članka 19. Statuta Spomen galerije Ivana Meštrovića Vrpolje, Brodsko-posavska županija raspisuje:

**NATJEČAJ**

**ZA IMENOVANJE RAVNATELJA**

**Spomen galerije Ivana Meštrovića Vrpolje**

Za ravnatelja može biti imenovana osoba koja ispunjava sljedeće uvjete:

* završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij,
* najmanje pet godina rada u muzeju ili najmanje deset godina rada u kulturi, znanosti ili obrazovanju,

Uz pisanu prijavu na natječaj kandidati trebaju priložiti:

1. životopis s opisom dosadašnjeg rada
2. predloženi četverogodišnji program rada Spomen galerije Ivana Meštrovića Vrpolje
3. dokaz o postignutoj stručnoj spremi (diploma)
4. domovnica
5. uvjerenje (elektronički zapis ili potvrdu Hrvatskog zavoda za mirovinsko osiguranje o prijavama i odjavama na mirovinsko osiguranje iz kojeg je razvidan staž i stručna sprema) ili potvrdu poslodavca odnosno drugu ispravu iz koje je vidljivo o kojoj struci, na kojim poslovima i u kojem trajanju je ostvareno radno iskustvo
6. uvjerenje da se protiv osobe ne vodi kazneni postupak ne starije od šest mjeseci

Kandidati koji se pozivaju na pravo prednosti pri zapošljavanju temeljem Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17) dužni su priložiti osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja Republike Hrvatske:

https://branitelji.gov.hr/.

Ravnatelj se imenuje na 4 godine i ista osoba može biti ponovno imenovana.

Na natječaj se mogu javiti osobe oba spola.

Prijave s potrebnom dokumentacijom dostavljaju se u roku 20 dana od dana objave natječaja, na adresu Brodsko-posavska županija, Upravni odjel za obrazovanje, šport I kulturu, Petra Krešimira IV br.1.,Slavonski Brod, s naznakom „Natječaj – za ravnatelja Spomen galerije Ivana Meštrovića Vrpolje“ u zatvorenoj omotnici.

Isprave se prilažu u originalu ili u preslici. O rezultatima natječaja kandidati će biti obaviješteni u roku od 45 dana od dana isteka roka za podnošenje prijava na natječaj.

Nepotpune i nepravodobne prijave neće se razmatrati.